SET ปิดเช้าบวก 6 จุด กลุ่มพลังงานหนุน หลังราคาน้ำมันปรับขึ้นต่อเนื่อง
SET ปิดเช้าบวก 6 จุด กลุ่มพลังงานหนุน จากราคาน้ำมันที่ปรับตัวขึ้นต่อเนื่อง แนวโน้มช่วงบ่าย คาดตลาดฯจะยังแกว่งตัวในกรอบ ให้แนวรับ 1,670 จุด และแนวต้าน 1,685 จุด
SET ปิดเช้าบวก 6 จุด กลุ่มพลังงานหนุน จากราคาน้ำมันที่ปรับตัวขึ้นต่อเนื่อง แนวโน้มช่วงบ่าย คาดตลาดฯจะยังแกว่งตัวในกรอบ ให้แนวรับ 1,670 จุด และแนวต้าน 1,685 จุด
24 มี.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้าที่ผ่านมาแกว่งตัวออกด้านข้าง เนื่องจากยังไม่มีปัจจัยสนับสนุนใหม่ๆ ซึ่งตลาดฯ ยังจับตาการประชุมผู้นำองค์การสนธิสัญญาป้องกันแอตแลนติกเหนือ (NATO) ที่กรุงบรัสเซลส์ ในคืนนี้ เพื่อวางแผนกดดันรัสเซียให้ยุติการโจมตียูเครน แต่ตลาดหุ้นบ้านเรา ก็ได้แรงหนุนจากหุ้นกลุ่มพลังงานที่เข้ามาประคองเอาไว้ อย่าง หุ้น PTTEP, BANPU เป็นต้น จากราคาน้ำมันดิบที่ปรับตัวขึ้นต่อเนื่อง
ส่วนตลาดหุ้นอื่นในภูมิภาคเอเชียเช้าที่ผ่านมาเคลื่อนไหวทั้งในแดนบวกและลบ โดยมีตลาดหุ้นเกาหลี ญี่ปุ่น ที่ลบ ส่วนตลาดหุ้นในกลุ่ม TIP (ไทย ,อินโดนีเซีย และฟิลิปปินส์) ยังบวกได้
สำหรับแนวโน้มการลงทุนในช่วงบ่าย นายณรงค์เดช คาดว่า ตลาดฯ จะยังคงแกว่งตัวอยู่ในกรอบ ให้แนวรับไว้ที่ 1,670 จุด และแนวต้าน 1,685 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,871.01 ล้านบาท ปิดที่ 154.50 บาท เพิ่มขึ้น 2.50 บาท
PTT มูลค่าการซื้อขาย 1,725.68 ล้านบาท ปิดที่ 39.25 บาท ราคาไม่เปลี่ยนแปลง
KBANK มูลค่าการซื้อขาย 1,496.70 ล้านบาท ปิดที่ 159.50 บาท เพิ่มขึ้น 1.50 บาท
BANPU มูลค่าการซื้อขาย 1,053.87 ล้านบาท ปิดที่ 11.40 บาท เพิ่มขึ้น 0.20 บาท
CPALL มูลค่าการซื้อขาย 974.97 ล้านบาท ปิดที่ 64.25 บาท ลดลง 0.75 บาท